**Zápisnica z 1.stretnutia Rodičovskej rady Rodičovského združenia sv. František**

**v šk. r. 2021/22**

**4.10.2021**

1. **Privítanie** všetkých prítomných a **predstavenie programu** stretnutia predsedom RZ Andrejom Buriankom
2. **Prezencia** – počet prítomných 24 zástupcov RZ (viď príloha)

* Predstavenie jednotlivých členov RR

1. Zapisovateľ a overovateľ zápisnice
   * zapisovateľ - tajomník RZ Fabiola Mokry
   * overovateľ - predseda RZ Andrej Burianek
2. **Voľba predsedu RR RZ**

* **Andrej Burianek,** ako jediný kandidátbol zvolený za predsedu RR RZ aj v šk. roku 2021/22 v počte hlasov

Za: 23

Proti: 0

Zdržal sa : 1

1. Voľba **výkonného výboru RR RZ** v šk. roku 2021/22 - bol jednohlasne schválený v zložení:

Andrej Burianek, Fabiola Mokry, Kamila Dudášová, Jana Šestáková, Miroslav Šimko

1. Návrh odkladu voľby **revíznej komisie** na nasledujúcom zasadnutí RR RZ v novembri bol jednohlasne schválený
2. **DISKUSIA**

* **Pán Tóth** (zástupca RR za 4.A triedu) členov RR oboznámil s výsledkom uskutočneného stretnutia zástupcov 4.A, 3.B a 4.B triedy s pani riaditeľkou ohľadom delenia detí 4.A a 3.B triedy v ŠKD, zvýšenia poplatku za ŠKD a samotnej komunikácie vedenia školy s rodičmi. Pán Tóth skonštatoval, že stretnutie neprispelo k uspokojivému výsledku a vyriešeniu problému.
* Podľa pána Tótha rodičia nesúhlasia s názorom, že rozdelenie tried prispelo k lepšej socializácii detí, podľa nich je dopad skôr negatívny
* Zvýšenie počtu vychovávateľov by prispelo k zvyšovaniu poplatku za ŠKD, čo musí vedenie školy prediskutovať so zriaďovateľom
* Rodičom prekáža nedostatočná informovanosť rodičov o zvyšovaní poplatkov za ŠKD z 200€ na 300€ ročne, ktorému mala predchádzať anketa medzi rodičmi

Podľa pána Tótha a časti zúčastnených rodičov vedenie školy nedostatočne informuje rodičov. Informácie prichádzajú bez podrobnejšieho vysvetlenia. VV RZ komunikuje s RŠ, ale nemôže komunikovať namiesto vedenia školy; môže informácie len podporiť, overiť, prípadne dovysvetľovať.

* Vedenie školy prehodnotí, akou formou bude podávať informácie rodičom (email/edupage)
* **Fabiola Mokry (8.A)** sa vyjadrila, že nedostatočný počet vychovávateliek je na našej škole dlhoročný. Rovnaká situácia je na všetkých štátnych školách, kde sa tiež vždy delia 1-3 triedy. Taktiež poplatok na štátnych školách v našom obvode je 20-25€ (pri plnej štátnej dotácii).
* **A. Burianek (5.B)** upozornil prítomných na zmenu v školskom poriadku ohľadom mobilných telefónov. Ak dieťa použije svoj mobil počas vyučovania bez dovolenia vyučujúceho, mobil mu bude odobraný a daný na sekretariát školy, kde si ho môže žiak prísť vyzdvihnúť. Pri opakovanom čine si pre mobil dieťaťa na sekretariát musia prísť rodičia. Keď rodič potrebuje v nečakanej situácii **kontaktovať**dieťa, môže tak urobiť cez sekretariát.
* **A. Burianek (5.B)** poznamenal, že plánovaný školský cyklovýlet RZ sa kvôli pandemickej situácii na jeseň neuskutoční

1. **Správa pani riaditeľky Sendekovej o chode školy**

* RŠ čoskoro zverejní správu o činnosti školy
* RŠ informovala prítomných o zvládnutí dištančného obdobia vzdelávania žiakov. Škola na ZŠ navýšila odporúčaný počet hodín o 20-30%, gymnázium malo odučených 90% vyučovacích hodín. Deti boli motivované rôznymi súťažami, triednickými hodinami – „vyrozpávanie sa“
* **Zmena kurikula** – zriadenie špeciálnych tried podľa schopností detí – jazyková, prírodovedná, telovýchovná
* V šk. roku 2021/22 sa otvorilo 3,5 triedy so špeciálnym anglickým programom, všetky deti, ktoré prejavili záujem, boli prijaté
* V septembri 2022 sa okrem anglickej triedy otvára trieda prírodovedná, kde budú žiaci prijatí na základe vstupných testov v 4. ročníku ZŠ
* V 4. ročníku gymnázia pribudol predmet ekonomika v anglickom jazyku
* Na škole sa zriadili 2 nové učebne informatiky (čaká sa ešte na dodávku počítačov) a učebňa chémie. Projekt pre tento šk. rok je učebňa fyziky
* V telocvični sa vykonala hygienická maľovka, idú sa nainštalovať 4 nové ventilátory, zlepšiť osvetlenie
* Na škole vznikli 2 havárie – voda ( výmena trubiek na K32, V20) a elektrika (výmena kabeláže na K32)
* Prebieha maľovka na V20, opravy WC, sanačné práce (výmena kachličiek), rekonštrukcia 7 miestností (4 kabinety, 3 kancelárie)
* 3. ročník ZŠ začal chodiť na plavecký kurz, ktorý potrvá do januára 2022
* Začínajú sväté omše v kostole pre žiakov jednotlivých ročníkov

1. **DISKUSIA rodičov s RŠ Martou Sendekovou, ZRŠ Janou Ertlovou, ZRŠ G. Šablatúrovou a ekonómkou školy Z. Kamenickou**

* **Otázka pani K. Bendíkovej (3.C) o využívaní resp. dokúpení germicídnych žiaričov**
* Germicídne žiariče sa v škole využívajú od októbra 2020 (8ks)
* 1.C trieda má svoj vlastný GŽ zadovážený rodičmi triedy
* **L. Vargončík (8.C)** zistí, koľko stoja celodenné žiariče
* **M. Šimko** **(I.G)** vysvetlil aké typy žiaričov sú na trhu
* **Dôvody posunu začiatku vyučovania na 8:00 na pracovisku V20**
* Naťahovanie stravovania detí až do 14:30 (psychohygiena žiakov)
* Komplikácie pri zostavovaní zastupovania učiteľmi z pracoviska K32, prestoje, časové straty
* **Dôvody zavedenia známkovania v 1. ročníku ZŠ**
* Deti potrebujú spätnú väzbu - nebudú hodnotené horšími známkami (3-5)
* Deti sa tým posúvajú dopredu, nemajú stres
* Vedenie školy je otvorené spätnej väzbe od rodičov prváčikov po ročných skúsenostiach so známkovaním a zohľadňuje slabšiu prípravu predškolákov zavinenú pandémiou - otázka **K. Dudášovej** **(1.C)**
* **Zvyšovanie poplatkov za ŠKD, poplatky za pracovné zošity (J. Nagyová, 6.A)**
* **J. Nagyová (6.A)** sa vyjadrila, že podľa nej má byť pre školu podstatný duchovný rozmer. Nie všetci rodičia sú solventní, sú tu mnohodetné rodiny, mala by participovať cirkev, dopĺňať rozdiel medzi štátnymi školami
* Vedenie školy sa vyjadrilo, že je už dlhé roky rovnaká úroveň cien pracovných zošitov, cena za pracovné pomôcky je stabilizovaná. Nákladnosť pracovných zošitov pociťujú najmä rodičia 7. ročníka z dôvodu nákupu nemeckých učebníc, ktoré slúžia žiakom 3 roky
* ŠKD cirkevných škôl mesta Bratislavy sú financované na úrovni max. 88% normatívu ŠKD pri štátnych školách. Od júla 2021 zriaďovateľ vyrokoval s hlavným mestom zvýšenie dotácie na ŠKD tak, aby dosahovala 88% normatívu ŠKD štátnych škôl
* Okrem príspevku štátu musia na poplatku za dieťa v ŠKD participovať rodičia
* Z poplatku rodiča a štátneho normatívu ŠKD sa platí vychovávateľ a prevádzka ŠKD. Doteraz sa na prevádzku ŠKD používali aj peniaze z normatívu určeného pre ZŠ a gymnázium
* Ekonóm školy **p. Kamenická** urobila prepočet príjmov a výdavkov ŠKD, kde reálne náklady na mzdu vychovávateľa a prevádzku ŠKD činia **30€ na dieťa/mesiac z príspevku rodiča-** plus normatív ŠKD
* Cirkevná škola je podfinancovaná ale mala by byť aj kvalitná
* Sociálno-štipendijný fond neslúži na preplácanie ŠKD
* Škola zohľadňuje výnimky, je možné poskytnúť zľavu v oprávnených prípadoch
* **Pracovné zošity** niektoré deti nevypĺňajú, alebo gumujú aby ich zachovali pre mladšieho súrodenca
* **A. Gunár (9.C)** sa vyjadril, že po covide by sa poplatky nemali zvyšovať, treba zachovať kvalitu, netreba anglické ani špeciálne triedy
* **Miroslav Šimko (I.G)** poukázal na kresťanský pohľad a spolupatričnosť rodičov, je riešením zvýšenie členského RZ a dotácia ŠKD? - otázka **L. Vargončík**a **(8.C**), treba to riešiť individuálne. RR sa uzhodla, že by sa tým mala RR ešte zaoberať a hľadať, či a akým spôsobom prejaviť solidaritu.

1. **Delenie detí v ŠKD**

* 1. a 2. ročník sa nedelí, každoročne sa delia deti v 3. a 4. ročníku
* Počet vychovávateliek je daný podľa počtu prihlásených detí do ŠKD: 25 detí/1 vychovávateľ, čiže na 250 prihlásených detí má škola 10 vychovávateľov ale 12 tried
* Delia sa triedy s najmenším počtom prihlásených detí do ŠKD a zároveň sa berie ohľad na súrodencov týchto detí v rámci V20 (do tých tried sú deti delené)
* Otázka od **H. Zimanovej (4.C)**, či sa berie do úvahy faktor, že triede sa často mení učiteľka, vychovávateľka – škola to môže zvážiť
* Potreba zverejniť plán práce ŠKD aby rodič vedel, za čo platí
* **V. Štochmaľova (1.A, 5.C)** podotkla, že jej chýba včasná komunikácia, delenie treba odkomunikovať vopred.
* Bola vykonaná hospitačná činnosť, deti kladne hodnotia delenie

1. **Otázka P. Ráchela (3.A), že v 3.A je potreba rozšíriť ponuku výučby hudobných nástrojov**

* RŠ Marta Sendeková odpovedala, že táto otázka nie je v jej kompetencii, s touto požiadavkou sa treba obrátiť na vedenie ZUŠ sv. Cecílie

1. **Z kapacitných dôvodov sa dá platba ŠKD uskutočniť polročne alebo ročne**

* Individuálne požiadavky treba riešiť s pani ekonómkou Z. Kamenickou

1. **K. Bendíková (3.C) sa informovala na Nórske fondy**

* Je to projekt vypracovaný na 5 rokov, v októbri sa uskutoční konferencia

1. **Testovanie Covid 19**

* Pri záujme, testy sa dajú stále doobjednať

1. **Otázka E. Bačíkovej (8.B) na lyžiarsky výcvik pre 8. ročník, ktorý sa kvôli pandémii neuskutočnil**

* Prišla štátna dotácia pre jeden ročník
* Požiadavky išli, avšak je zákaz organizovania hromadných podujatí
* Vo februári by mali ísť na lyžiarsky výcvik žiaci 7. ročníka, ak to situácia dovolí

1. **Otázka V. Štochmaľovej (1.A, 5.C), či môžu žiaci 2. stupňa ZŠ čakať na krúžok v budove školy**

* Hľadá sa vrátnik od 15:30 do 20:00
* Dozor na deti čakajúce na krúžky sa hľadá už 17 rokov, do budovy školy môže byť pustený iba zamestnanec, nie rodič

1. **Otázka K. Dudášovej (1.C), či budú pokračovať sedenia žiakov 5. ročníka s pani psychologičkou „Vitaj na 2. stupni“**

* Stretnutia pokračujú podľa harmonogramu až do novembra

1. **Z. Kamenická** pripomenula rodičom potrebu písať **granty** a taktiež odovzdala rodičom projekt **„Dookola“** (požičiavanie si vecí), ktorý sa pred pandémiou úspešne rozbiehal
2. **K. Dudášová (1.C)** navrhla zástupcom uverejniť ich zoznam (prípadne aj fotografiu) na web stránku školy

* Taktiež poukázala na potrebu užšej komunikácie zástupcov RZ v rámci ročníkov a stupňov
* Vidí veľkú potrebu skvalitniť komunikáciu medzi rodičmi a vedením školy (email/web/edupage)

1. **Poďakovanie** prítomným za účasť predsedom RZ pánom Andejom Buriankom

V Bratislave, 4.10. 2021 Zápisnicu spísala Fabiola Mokry, tajomník RZ

Zápisnicu overil Andrej Burianek, predseda RZ